钦定古今图书集成/明伦汇编/氏族典/第274卷 > 王真
## 钦定古今图书集成/明伦汇编/氏族典/第274卷 > 王真

按《明外史张玉传﹕》：“王真，咸宁人。洪武中，起卒伍，积功
至燕山右护卫百户。燕师起，从破沧州，追南兵至滑
口，俘获七千人，累迁都指挥使。王设伏淝河，令真与
白义、刘江各百骑诱平安军，斩馘无算。后不继，南军
围之数匝，真被数十创，气愈奋，连格杀数十人，围益
急，遂自刎。成祖即位，谥忠壮。”